likkewaan - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Posted by Vida van Schalkwyk on April 10, 2021 at 8:16am
Likkewane is 'n hoogs ontwikkkelde familie van akkedisse. Daar is 30 spesies; die lengte kan wissel van 20-300cm. Likkewane het almal langwerpige lywe, smal koppe, lang nekke, sterk en stewige pote en 'n lang gespierde stert. Die stert word as swemorgaan en wapen gebruik. Die sterk, gevaarlike kloue stel die dier in staat om vinnig te beweeg en goed in bome en oor rotse te klouter. Die likkewaan se hele lyf is met skubbe bedek, op die rug is die skubbe rond en nie oormekaar gerangskik nie. Op die pens is die skubbe vierkantig en lê in dwars rye. Hul is karnivore en hul gebit is goed aangepas by hierdie lewenswyse. Hulle het groot, skerp en spits tande om die prooi dood te byt en te verskeur. Die tong is lank en gevurk, kan ver uitgesteek word en heeltemal in die bek teruggetrek word. (geneem vanaf 'n brug oor die Modderrivier; fokus nie baie goed nie - hy beweeg nogal vinnig deur die water!)